શાળામાં અભ્યાસ કરતાં બાળકોના જીવન અને તેમના ભણતર માટે માતાની ઘરમાં હાજરી મહત્વની હોય છે કે કેમ તે મુદ્દે લાંબી ચર્ચાઓ થતી રહે છે. પરંતુ સંશોધકો હવે તારણ સુધી પહોંચ્યા છે કે બાળકના જીવન ઘડતર અને વિકાસમાં લાંબે ગાળે માતાની હાજરી કે ગેરહાજરી નહીં પરંતુ ઘરનું સ્થિર અને મધુર વાતાવરણ વધુ મહત્વનું છે. તેમાં જો માતા નોકરી કરીને કુટુંબની આવક વધારતી હોય તો બાળકો વધુ હૂંફ મેળવીને સુરક્ષિત જીવનનો અહેસાસ કરી શકતા હોય છે.